b'\n_START_ARTICLE_\nMiroslav Bla\xc5\xbeevi\xc4\x87\n_START_SECTION_\nNadimak \xc4\x86iro\n_START_PARAGRAPH_\nPrema vlastitoj izjavi nadimak "\xc4\x86iro" je  dobio po lutku iz predstave nekog trbuhozborca. To se njemu ni njegovim roditeljima nije svi\xc4\x91alo jer je to ime imalo i neko pogrdno zna\xc4\x8denje. Njegova majka se svakodnevno molila da ga prestanu tako zvati. Odlaskom u Dinamo Zagreb taj nadimak je nakratko zaboravljen. Tamo je dobio nadimak "Bla\xc5\xbe". Me\xc4\x91utim ubrzo ga na terenu prepoznaju neki Travni\xc4\x8dani i po\xc4\x8dinju mu skandirati, pa je "Bla\xc5\xbe" opet postao "\xc4\x86iro".\n_START_SECTION_\nPoliti\xc4\x8dke ambicije\n_START_PARAGRAPH_\n\xc4\x86iro je bio \xc4\x8dlan HDZ-a u doba predsjednika Tu\xc4\x91mana. S novim HDZ-om pod vodstvom Ive Sanadera \xc4\x86iro nije zadovoljan. Stoga je odlu\xc4\x8dio kandidirati se na predsjedni\xc4\x8dkim izborima kao neovisni kandidat. _NEWLINE_Izborna predvi\xc4\x91anja su pokazivala da je naklonost bira\xc4\x8da \xc4\x86iri 1-2\xc2\xa0%, me\xc4\x91utim, u kona\xc4\x8dnici \xc4\x86iro je osvojio 17.847 glasova (0,80\xc2\xa0%) i eliminiran je ve\xc4\x87 u prvom izbornom krugu.'